Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 1998 M. LAPKRIČIO 20 D. NUTARIMO NR. 1353 „DĖL PROFESINĖS KARO TARNYBOS KARIŲ, KARIŲ SAVANORIŲ IR KITŲ AKTYVIOJO REZERVO KARIŲ, TAIP PAT PARENGTOJO REZERVO KARIŲ TARNYBOS APMOKĖJIMO SĄLYGŲ“ PAKEITIMO

2016 m. gegužės 11 d. Nr. 468
Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1998 m. lapkričio 20 d. nutarimą Nr. 1353 „Dėl profesinės karo tarnybos karių, karių savanorių ir kitų aktyviojo rezervo karių, taip pat parengtojo rezervo karių tarnybos apmokėjimo sąlygų“:

1. Pakeisti preambulę ir ją išdėstyti taip:

„Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 60 straipsnio 5 dalimi, Lietuvos Respublikos Vyriausybė nutaria:“.

2. Pakeisti profesinės karo tarnybos karių pareigų, susijusių su didesne vadų atsakomybe, sąrašą ir šias pareigas atitinkančių tarnybinio atlyginimo priedų dydžius ir juos išdėstyti nauja redakcija (pridedama).

Ministras Pirmininkas	Algirdas Butkevičius

Krašto apsaugos ministras	Juozas Olekas

PATVIRTINTA
Lietuvos Respublikos Vyriausybės
1998 m. lapkričio 20 d. nutarimu Nr. 1353
(Lietuvos Respublikos Vyriausybės
2016 m. gegužės 11 d. nutarimo Nr. 468
redakcija)

PROFESINĖS KARO TARNYBOS KARIŲ PAREIGOS, SUSIJUSIOS SU DIDESNE VADŲ ATSAKOMYBE, IR ŠIAS PAREIGAS ATITINKANČIŲ TARNYBINIO ATLYGINIMO PRIEDŲ DYDŽIAI

(baziniais dydžiais)

Profesinės karo tarnybos karių pareigos	Koeficientas
Kariuomenės vadas	1,2
Sausumos pajėgų vadas Karinių oro pajėgų vadas Karinių jūrų pajėgų vadas Specialiųjų operacijų pajėgų vadas Jungtinio štabo viršininkas (operacinių pajėgų vadas) Pajėgumų ir ginkluotės generalinis direktorius	0,9
Mechanizuotosios pėstininkų brigados „Geležinis Vilkas“ vadas Motorizuotosios pėstininkų brigados „Žemaitija“ vadas Didžiojo Lietuvos etmono Jonušo Radvilos mokomojo pulko vadas Krašto apsaugos savanorių pajėgų vadas Mokymo ir doktrinų valdybos vadas Logistikos valdybos vadas Generolo Jono Žemaičio Lietuvos karo akademijos viršininkas	0,7
Reguliariųjų pajėgų batalionų vadai Krašto apsaugos savanorių pajėgų rinktinės vadas Karinių oro pajėgų Aviacijos bazės vadas Oro erdvės stebėjimo ir kontrolės valdybos vadas Karo laivų flotilės vadas Karo medicinos tarnybos (Dr. Jono Basanavičiaus karo medicinos tarnybos) vadas Ypatingos paskirties tarnybos vadas Karo policijos vadas	0,5

Pastaba. Už tą patį laikotarpį profesinės karo tarnybos kariams mokamas tik vienas iš patvirtintų dydžių, nustatytų pareigoms, susijusioms su didesne vadų atsakomybe, ir šias pareigas atitinkantis tarnybinio atlyginimo priedas.

––––––––––––––––––––